جولای‌ین 29-دا آنتالیانین ایکی هاوا لیمانینا جمعی 100 مین 40 نفرین گلمه‌سی ایله گونده اولوسلار آراسی یولجو سایینا گؤره رکورد قیریلیب.
آنتالیا والیسی ارسین یازیجی، سوسیال مئدیا حسابیندان ائتدیگی پای‌لاشیمدا "29 جولای شنبه گونو یالنیز اولوسلار آراسی خط‌ لردن گلن یولجولارین سایی آنتالیا هاوا لیمانیندان 99 مین 10 و غازی پاشا هاوا لیمانیندان 1030-ا چاتدی. آنتالیامیز رکوردلار قیرماغا داوام ائدیر" دئییب.
قئید ائدک کی، 15 جولای شنبه گونو آنتالیا هاوا لیمانی 97 مین 900-و اولوسلار آراسی یولجو اولماقلا جمعی 207 مین 84 یولجو ایله بوتون زامان‌لارین یولجو داشیما رکوردونو قیریب.
